Δημήτρης Παπαδάκης

Ο Δημήτρης Παπαδάκης είναι Ελληνοκύπριος πολιτικός. Από το 2014 είναι ευρωβουλευτής στο Ευρωπαϊκό Κοινοβούλιο εκλεγμένος με την ΕΔΕΚ.

Βιογραφικά στοιχεία 
Ο Δημήτρης Παπαδάκης γεννήθηκε στην Αμμόχωστο στις 22 Αυγούστου 1966. Μετά την τουρκική εισβολή του 1974 εγκαταστάθηκε στη Λεμεσό. Σπούδασε οικονομικά στο Οικονομικό Πανεπιστήμιο Αθηνών. 

Έχει δύο κόρες.

Πολιτική διαδρομή 
Την περίοδο των σπουδών του διετέλεσε πρόεδρος της φοιτητικής παράταξης του Αγώνα και Γενικός Γραμματέας της ΕΦΕΚ Αθηνών. Ακολούθως, διετέλεσε πρόεδρος της Νεολαίας ΕΔΕΚ, εκπρόσωπος τύπου του κόμματος και γραμματέας της κεντρικής επιτροπή της ΕΔΕΚ.

Στις Ευρωεκλογές του 2014 εκλέχθηκε ευρωβουλευτής με την ΕΔΕΚ για την περίοδο 2014-2019. Επανεκλέχθηκε στις 
Ευρωεκλογές του 2019. Συμμετέχει στην πολιτική ομάδα Προοδευτική Συμμαχία Σοσιαλιστών και Δημοκρατών.

Ως ευρωβουλευτής είναι συμμετέχει στην Επιτροπή Εξωτερικών Υποθέσεων, στην Επιτροπή Περιφερειών,  στην Επιτροπή Αναφορών και στην ad hoc Επιτροπή του Ευρωπαϊκού Κοινοβουλίου για την Τρομοκρατία.

Τον Φεβρουάριο του 2020 πειθαρχικό συμβούλιο της ΕΔΕΚ διέγραψε τον Δημήτρη Παπαδάκη από το μητρώο των μελών του κόμματος.

Παραπομπές

Πηγές

Εξωτερικοί σύνδεσμοι 
 Επίσημη ιστοσελίδα 

Ευρωβουλευτές εκλεγμένοι με την ΕΔΕΚ